දුර ප්‍රමාණයන් දක්වන කිලෝමීටර ක්‍රමය මෙරටට හඳුන්වාදීමට පෙර පැවතියේ සැතපුම් ක්‍රමය වේ.සැතපුම් ප්‍රමාණයන් දැනගැනීමට රට පුරා ප්‍රධාන මාර්ගවල සැතපුම් කණු සවි කර තිබියදී කිලෝ මීටර ක්‍රමය භාවිතයට ගැනීමත සමඟ සැතපුම් කණු ඉවත් කර කිලෝ මීටර කණු භාවිත කෙරිණි.රට පුරා බොහෝ මාර්ගවල සැතපුම් කණු ඉවත් කර ඇතත් කළු ගලින් තනන ලද මෙරට උසම සැතපුම් කණුව අදටත් මාතර – කතරගම මාර්ගයේ මාතර දෙවිනුවර නගරය ආසන්නයේදී දක්නට ලැබේ.මේ සැතපුම් කණුව රැක ගැනීමට එම ප්‍රදේශයේ ජනතාවට අධිකරණයේ පිහිට පැතීමට සිදු වූ බව දැන ගන්නට ඇති අතර, රටේ පැරණි ක්‍රම පිළිබිඹු වන මෙවැනි වටිනා දේ ඉදිරි පරපුරටත් දැක බලා ගැනීමට ආරක්‍ෂා කර තබා ගැනීම අවශ්‍ය වනු ඇත..